Roket V-2

Roket V-2 (, "Senjata Balas Dendam 2"), nama teknikal Aggregat 4 (A4), merupakan peluru berpandu balistik jarak jauh pertama dunia"Long-range" in the context of the time. See NASA history article .. Peluru berpandu dengan enjin roket bahan api cecair telah dibangunkan semasa Perang Dunia II di Jerman sebagai "senjata pembalasan", ditetapkan untuk menyerang bandar-bandar Bersekutu sebagai membalas dendam atas pengeboman Bersekutu terhadap bandar-bandar Jerman. Roket V-2 juga menjadi objek buatan manusia pertama yang melintasi sempadan angkasa dengan pelancaran menegak MW 18014 pada 20 Jun 1944.

Penyelidikan dalam penggunaan roket jarak jauh tentera bermula apabila kajian-kajian dari pelajar siswazah Wernher von Braun menarik perhatian Tentera Darat Jerman. Satu siri prototaip memuncak dengan A-4, yang memasuki perang sebagai V-2. Bermula bulan September 1944, lebih 3,000 V-2 telah dilancarkan oleh Wehrmacht Jerman keatas sasaran Bersekutu semasa peperangan, mula-mula London dan kemudian Antwerp dan Liège. Menurut dokumentari BBC 2011, serangan ini menyebabkan kematian kira-kira 9,000 orang awam dan anggota tentera, manakala 12,000 buruh paksa dan tawanan kem tahanan maut kerana menghasilkan senjata ini.Am Anfang war die V2. Vom Beginn der Weltraumschifffahrt in Deutschland. In: Utz Thimm (Hrsg.): Warum ist es nachts dunkel? Was wir vom Weltall wirklich wissen. Kosmos, 2006, S. 158, ISBN 3-440-10719-1.

Setelah kejatuhan Jerman, pasukan-pasukan dari tentera Bersekutu—iaitu Amerika Syarikat, United Kingdom, dan Soviet Union—berlumba-lumba untuk merampas tapak utama pembuatan dan teknologi Jerman. Wernher von Braun dan lebih 100 orang kakitangan penting V-2 menyerah diri kepada pihak Amerika. Akhirnya banyak pasukan asal V-2 bekerja di Redstone Arsenal. Pihak AS juga merampas secukupnya perkakasan V-2  untuk membina kira-kira 80 buah misil. Pihak Soviet dapat memiliki fasiliti penghasilan V-2 selepas perang, membuat semula pengeluaran V-2, dan memindahkannya ke Soviet Union.

 Lihat juga 

 V-1 (bom terbang)
 Meriam V-3

 Nota 

Rujukan

 24,000 fighters could have been produced instead of the inaccurate V-weapons.

 King, Benjamin and Timothy J. Kutta (1998). Impact: The History of Germany's V-Weapons in World War II . (Alternately: Impact: An Operational History of Germany's V Weapons in World War II.) Rockville Centre, New York: Sarpedon Publishers, 1998. ISBN 1-885119-51-8, ISBN 1-86227-024-4. Da Capo Press; Reprint edition, 2003: ISBN 0-306-81292-4.

Pautan luar

History of Peenemünde and the discovery of the German missile development by the Allies
 "Chute Saves Rockets Secrets" , September 1947, Popular Science article on US use of V-2 for scientific research
Reconstruction, restoration & refurbishment of a V-2 rocket, spherical panoramas of the process and milestones.

Category:Tentera Jerman
Category:Peluru berpandu
Category:Ketenteraan
Category:Perang Dunia Kedua
Category:Roket dan peluru
Category:Enjin jet
Category:Senjata-V